
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par nekustamā īpašuma "Avotiņi" Skultes pagastā, Limbažu novadā, daļas pirkšanu projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9. panta pirmā daļa.
1.2. Mērķis
Mērķa apraksts
Ministru kabineta rīkojuma projekts paredz projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" (turpmāk – Rail Baltica projekts) īstenošanai no privātpersonām atsavināt nekustamā īpašuma "Avotiņi" Skultes pagastā, Limbažu novadā (nekustamā īpašuma kadastra Nr. 6676 015 0283), sastāvā esošās zemes vienības (zemes vienības kadastra apzīmējums 6676 015 0283) daļu 5,3865 ha platībā (pēc kadastrālās uzmērīšanas platība var tikt precizēta).
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
     Īstenojot Rail Baltica projektu, nepieciešams atsavināt īpašniekam piederoša nekustamā īpašuma “Avotiņi” Skultes pagastā, Limbažu novadā (nekustamā īpašuma kadastra Nr. 6676 015 0283) (turpmāk – Nekustamais īpašums) sastāvā esošās zemes vienības (zemes vienības kadastra apzīmējums 6676 015 0283) (turpmāk –  Zemes vienība) daļu 5,3865 ha platībā (turpmāk – Nekustamā īpašuma daļa) (pēc kadastrālās uzmērīšanas platība var tikt precizēta).
     Rail Baltica projekta īstenošanai paredzētā darbība, nosakot dzelzceļa līnijas trases novietojumu Latvijas teritorijā, akceptēta ar Ministru kabineta 2016. gada 24. augusta rīkojumu Nr. 467 “Par Eiropas standarta platuma publiskās lietošanas dzelzceļa infrastruktūras līnijas Rail Baltica būvniecībai paredzētās darbības akceptu”. Ar Ministru kabineta 2016. gada 24. augusta rīkojumu Nr. 468 “Par nacionālo interešu objekta statusa noteikšanu Eiropas standarta platuma publiskās lietošanas dzelzceļa infrastruktūrai Rail Baltica” noteikts nacionālo interešu objekta statuss.
     Saskaņā ar pilnsabiedrības “RB Latvija” veiktās izpētes “Eiropas standarta platuma dzelzceļa līnijas Rail Baltica Latvijas posma detalizēta tehniskā izpēte un ietekmes uz vidi novērtējums” tehniskajiem risinājumiem un to detalizāciju būvprojektā Rail Baltica trases robeža skar Nekustamā īpašuma daļu.
      Rail Baltica projekta īstenošanai nepieciešams atsavināt Nekustamā īpašuma daļu – zemes vienības ar kadastra apzīmējumu 6676 015 0283 daļu 5,3865 ha kopplatībā. Zemes vienības daļa 4,5468 ha platībā nepieciešama Rail Baltica projekta dzelzceļa infrastruktūras publiskās lietošanas dzelzceļa infrastruktūras nodalījuma joslas izbūvei un Rail Baltica infrastruktūras apkopes punkta izbūvei. Zemes vienības daļa 0,8397 ha platībā nepieciešama Rail Baltica projekta pašvaldības nozīmes ceļa izbūvei.
      Nekustamā īpašuma daļa tiek atsavināta publiskās lietošanas dzelzceļa transporta infrastruktūras projekta attīstībai un atbilstoši akciju sabiedrības "RB Rail" (turpmāk – RB Rail AS) sniegtajai informācijai par būvprojekta tehniskajiem risinājumiem un projektēto autoceļu nozīmi, atsavināšana ir vienīgais veids šī mērķa sasniegšanai, ievērojot Dzelzceļa likuma 15. panta pirmā daļā noteikto, ka zeme valsts publiskās lietošanas dzelzceļa infrastruktūras zemes nodalījuma joslā ir valsts īpašums, un likuma “Par autoceļiem” 4. panta regulējumu.
Problēmas un risinājumi
Problēmas apraksts
     Nekustamais īpašums reģistrēts Vidzemes rajona tiesas Skultes pagasta zemesgrāmatas nodalījumā Nr. 100000114487. Īpašuma tiesības uz Nekustamo īpašumu nostiprinātas fiziskai personai (turpmāk – Nekustamā īpašuma īpašnieks).
     Nekustamais īpašums sastāv no divām zemes vienībām –
1) zemes vienības (zemes vienības kadastra apzīmējums 6676 015 0283) 15,46 ha platībā;
2) neatsavināmās zemes vienības (zemes vienības kadastra apzīmējums 6676 015 0288) 3,05 ha platībā.         
     Nekustamā īpašuma daļa nav apbūvēta.
     Nekustamajam īpašumam Zemesgrāmatā nav reģistrētas hipotēkas vai ķīlas tiesības, nav reģistrētas piedziņas atzīmes, nomas un apbūves tiesības. Nekustamais īpašums apgrūtināts ar lietu tiesībām atzīmes veidā. Saskaņā ar zemesgrāmatu likuma 36. pantu nekustamu īpašumu apgrūtina uz nekustamu īpašumu KAIMIŅI, Skultes pag., Limbažu raj. (zemesgrāmatas nodalījuma Nr. 15) atzīmes veidā ierakstītie apgrūtinājumi:
     1) dzelzceļa aizsargjosla – 2,42 ha;
     2) Rīgas jūras līča ierobežotas saimnieciskās darbības josla – 15,46 ha;
     3) Rīgas jūras līča ierobežotas saimnieciskās darbības josla – 3,05 ha;
     4) elektrisko tīklu gaisvadu līnijas 0,4 kV aizsargjosla – 0,3 ha.
     Saskaņā ar Nekustamā īpašuma kadastra informācijas sistēmas datiem (turpmāk – Kadastra informācijas sistēma) zemes vienības (zemes vienības kadastra apzīmējums 6676 015 0283), kuras daļa tiek atsavināta, platība ir 15,46 ha, tās lietošanas mērķis “Zeme, uz kuras galvenā saimnieciskā darbība ir lauksaimniecība”. Platības sadalījums pa lietošanas veidiem –
     1) Lauksaimniecībā izmantojamās zemes platība – 15,4 ha;
     2) Zemes zem ceļiem platība – 0,06 ha. Zemes vienībai reģistrēts apgrūtinājums – ekspluatācijas aizsargjoslas teritorija gar drenām un atklātiem grāvjiem – 2,5674 ha. Kadastra informācijas sistēmā Zemes vienībai ir reģistrēta atzīme par koordinātu nesakritību.
      Atbilstoši Aizsargjoslu likumā noteiktajam, lai ievērotu ar attiecīgās aizsargjoslas veidu noteiktos ierobežojumus un aizsargātu objektus, pēc Nekustamā īpašuma atsavināšanas attiecībā uz tā turpmāko izmantošanu būs ievērojami normatīvajos aktos noteiktie ierobežojumi un Rail Baltica projekta īstenošanai nepieciešamo būvdarbu izpildē būs ievērojami vispārējie un speciālie būvnoteikumi, kas noteic pienākumu pie būvdarbu ieceres dokumentācijas izstrādes saņemt atbildīgo institūciju (valsts institūciju) un inženiertīklu īpašnieku tehniskos noteikumus, tai skaitā arī vietējās pašvaldības saskaņojumu, ja to paredz saistošie noteikumi.
      Ņemot vērā, ka zemes vienība ir apgrūtināta ar ekspluatācijas aizsargjoslu gar drenām un atklātiem grāvjiem, saskaņā ar Aizsargjoslu likuma normām par darbības ierobežojumiem būvdarbi šāda veida teritorijās nav aizliegti, bet to veikšanai ir nepieciešams saņemt saskaņojumu no atbildīgās valsts iestādes vai arī no aizsargjoslas izveidotāja – attiecīgā objekta īpašnieka vai valdītāja.
     Tādējādi secināms, ka zemes vienībai ar kadastra apzīmējumu 6676 015 0283 noteiktais apgrūtinājums ietekmēs Rail Baltica projekta ietvaros veicamos būvdarbus veidā, kas paredz papildus nosacījumu iekļaušanu būvdarbu risinājumos un to izpildes ievērošanu būvdarbu procesa laikā.
     Nodalot Rail Baltica projektam nepieciešamās Zemes vienības daļu 5,3865 ha kopplatībā, atlikumā veidojas Zemes vienības daļa – 10,0735 ha platībā. Limbažu novada pašvaldība 2025. gada 15. maija atzinumā Nr. 8.2/25/508 ir darījusi zināmu, ka atlikušās zemes vienības (zemes vienības kadastra apzīmējums 6676 015 0283) daļa 10,0735 ha platībā atbilstoši tās platībai, apgrūtinājumiem, konfigurācijai un citiem apstākļiem, turpmāk ir izmantojama patstāvīgi, atbilstoši pašvaldības teritorijas plānojumam.
Nekustamā īpašuma īpašnieks ir pieteicis prasījumus -
     1) norādījis uz Zemes vienības ienesīgumu pēdējo piecu gadu laikā (saskaņā ar Lauku atbalsta dienesta datiem);
     2) lūdz kā citu taisnīgas atlīdzības veidu piedāvāt citu līdzvērtīgu nekustamo īpašumu Skultes pagastā ar līdzīgu ienesīgumu, kas uz 5,3865 ha varētu sastādīt apmēram 1435,92 EUR par gadu (pēc 2024. gada datiem);
     3) piedāvā institūcijai iegādāties līdzīgu īpašumu Skultes pagastā, vēlams ne tālāk kā 5 km rādiusā no Nekustamā īpašuma, lai pārliecinātos par reālo viena zemes kvadrātmetra tirgus vērtību, vai vismaz saņemt piedāvājumu par tā iegādi, lai precīzāk novērtētu viņa investīciju objekta vērtību un tādējādi izpildītu prasījumu par citu taisnīgas atlīdzības kompensācijas veidu;
     4) par esošās meliorācijas sistēmas funkcionēšanas nodrošināšanu.
      Pamatojoties uz Likuma 9. pantu un Ministru kabineta 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu, kā arī aprēķina atlīdzības apmēru par servitūta tiesību izlietošanu un to izmaksā nekustamā īpašuma īpašniekam” 36.1. apakšpunktu, Satiksmes ministrija ar 2026. gada 30. janvāra lēmumu Nr. 03.1-14/316 apstiprināja taisnīgas atlīdzības apmēru par nekustamā īpašuma “Avotiņi” Skultes pagastā, Limbažu novadā kadastra Nr. 6676 015 0283, daļu, nosakot to 32 857,65 EUR (trīsdesmit divi tūkstoši astoņi simti piecdesmit septiņi euro un 65 centi), ko veido Rail Baltica projekta īstenošanai nepieciešamās nekustamā īpašuma “Avotiņi” Skultes pagastā, Limbažu novadā kadastra Nr. 6676 015 0283, sastāvā esošās zemes vienības ar kadastra apzīmējumu 6676 015 0283 atsavināmās daļas ar platību 5,3865 ha tirgus vērtība jeb 0,61 EUR par vienu zemes kvadrātmetru (kas būs jāpiemēro, veicot atlīdzības apmēra pārrēķinu, ja atsavināmās zemes vienības daļas platība tiks precizēta pēc zemes kadastrālās uzmērīšanas).
     Par Nekustamā īpašuma īpašnieka prasījumiem:
- par sniegto informāciju par Nekustamā īpašuma ienesīgumu pēdējo piecu gadu laikā atbilstoši Lauku atbalsta dienesta datiem - nosakot atsavināmās Nekustamā īpašuma daļas tirgus vērtību, sertificēts nekustamā īpašuma vērtētājs ir izmantojis salīdzināmos objektus, kas arī ir saņēmuši atbalstu platību maksājumos no Lauku atbalsta dienesta, līdz ar to šis faktors ir izvērtēts nekustamā īpašuma vērtības aprēķinā. Sertificēts nekustamā īpašuma vērtētājs, veicot aprēķinus, ir secinājis, ka Nekustamā īpašuma daļas vērtība ir augstāka, ja to aprēķina, izmantojot salīdzināmos darījumus, nevis ja īpašuma vērtību aprēķinātu, diskontējot naudas plūsmu;
- Lauku atbalsta dienests savā skaidrojumā ir informējis, ka piešķirtie atbalsti ir ikgadēji maksājumi, kas tiek piešķirti par konkrētajā gadā atbilstoši Ministru kabineta 2023. gada 18. aprīļa noteikumi Nr. 198 “Tiešo maksājumu piešķiršanas kārtība lauksaimniekiem” noteiktām prasībām apsaimniekoto lauksaimniecībā zemes platību un, nepiesakot atbalsta maksājumiem kādu daļu no platības, turpmākajos gados Nekustamā īpašuma īpašniekam piešķirtais atbalsta apmērs samazināsies proporcionāli samazinātajai platībai;
- kā citu taisnīgas atlīdzības kompensācijas veidu piedāvāt citu līdzvērtīgu nekustamo īpašumu Skultes pagastā ar līdzīgu iespējamo ienesīgumu (paredzēts, ka 5,3865 ha tas varētu sastādīt apmēram 1435,92 EUR par gadu, pēc 2024. gada datiem) – 2025. gada 4. augustā ir nosūtīta vēstule Nr. 2.3.N/2025-2274, kas adresēta Limbažu novada pašvaldībai, un 2025. gada 21. augustā nosūtīta vēstulē Nr. 2.3.N/2025-2469, kas adresēta valsts akciju sabiedrībai “Valsts nekustamie īpašumi” un sabiedrībai ar ierobežotu atbildību “Publisko aktīvu pārvaldītājs “Possessor””, kurās lūdza sniegt informāciju par to, vai šo institūciju īpašumā vai valdījumā ir nekustamie īpašumi, kas pēc izmantošanas veida un platības būtu izskatāmi kā potenciāli līdzvērtīgi Rail Baltica projekta īstenošanai nepieciešamajai Nekustamā īpašuma daļai. 2025. gada 20. augustā Limbažu novada pašvaldība ar vēstuli Nr. 8.2/25/831, 2025. gada 25. augustā sabiedrība ar ierobežotu atbildību “Publisko aktīvu pārvaldītājs “Possessor”” ar vēstuli Nr. 1.17/2089 un 2025. gada 4. septembrī valsts akciju sabiedrības “Valsts nekustamiem īpašumi” ar vēstuli Nr. 4/2-7/6098, darīja zināmu, ka šo institūciju īpašumā vai valdījumā nav nekustamo īpašumu, kas atbilstu Nekustamā īpašuma īpašnieka norādītajiem kritērijiem par citu līdzvērtīgu īpašumu. Arī Satiksmes ministrijas īpašumā vai valdījumā nav šādu īpašumu.
Nekustamā īpašuma īpašniekam ir sniegta informācija, ka pēc atsavināšanas procesa Rail Baltica projekta vajadzībām pabeigšanas Limbažu novada Salacgrīvas un Ainažu pagastos valsts īpašumā atrodas nekustamie īpašumi, kuri iespējams varētu tikt izskatīti kā cits taisnīgas atlīdzības kompensācijas veids. Ja Nekustamā īpašuma īpašnieku interesē iespēja izskatīt nekustamos īpašumus minētajos pagastos kā citu taisnīgas atlīdzības kompensācijas veidu, viņš ir aicināts informēt institūciju par to rakstiski. Pēc šāda pieprasījuma saņemšanas institūcija Nekustamā īpašuma īpašniekam sniegs detalizētu informāciju par tiem.
- institūcijai iegādāties līdzīgu īpašumu Skultes pagastā, vēlams ne tālāk kā 5 km rādiusā no Nekustamā īpašuma, lai pārliecinātos par reālo viena zemes kvadrātmetra tirgus vērtību, vai vismaz saņemt piedāvājumu par tā iegādi, lai precīzāk novērtētu viņa investīciju objekta vērtību un tādējādi izpildītu prasījumu par citu taisnīgas atlīdzības kompensācijas veidu - normatīvie akti neparedz institūcijai tiesības iegādāties nekustamo īpašumu vai saņemt piedāvājumu par tā iegādi ar mērķi noskaidrot noteikta veida īpašumu cenu līmeni. Saskaņā ar Atsavināšanas likuma 19. pantā noteikto, atlīdzību par atsavināmo nekustamo īpašumu institūcija nosaka, ņemot vērā sertificēta nekustamā īpašuma vērtētāja vērtējumu. Atsavināšanas likuma 21. pants paredz, ka par atsavināmo nekustamo īpašumu nosakāma tāda atlīdzība, kas bijušajam nekustamā īpašuma īpašniekam nodrošina tādu mantisko stāvokli, kas ir līdzvērtīgs viņa iepriekšējam mantiskajam stāvoklim. Atsavināšanas likuma 26. panta pirmā daļa noteic, ka primārais atlīdzības veids par atsavināmo nekustamo īpašumu ir naudas izmaksa. Līdz ar to saņemto atlīdzību naudas veidā ir iespējams izmantot cita nekustamā īpašuma iegādei, atbilstoši paša nekustamā īpašuma īpašnieka vēlmēm;
- par esošās meliorācijas sistēmas funkcionēšanas nodrošināšanu – saskaņā ar akciju sabiedrības “RB Rail”, kas ir atbildīga par Rail Baltica trases projektēšanu, sniegto informāciju, Rail Baltica projekta ietvaros meliorācijas sistēmas darbība nodrošināma atbilstoši sabiedrības ar ierobežotu atbildību “Zemkopības ministrijas nekustamie īpašumi” izdotajiem tehniskajiem noteikumiem, kuri paredz, ka meliorācijas sistēmas darbība nedrīkst tikt pasliktināta vai traucēta. Projektējot un pārbūvējot esošo meliorācijas sistēmu, par projektēšanu atbildīgā un par būvdarbiem atbildīgā institūcija nodrošinās atlikušajā (neatsavināmajā) zemes vienības ar kadastra apzīmējumu 6676 015 0283 daļā 10,0735 ha platībā esošās likumīgi izbūvētās meliorācijas sistēmu funkcionalitātes saglabāšanu un to darbības nepasliktināšanu.
     Nekustamā īpašuma īpašnieks ir darījis zināmu, ka neiebilst aprēķinātajai atlīdzībai, bet nevēlas atsavināt Nekustamā īpašuma daļu, jo uzskata to par investīciju objektu nākotnei.
     Saskaņā ar Likuma 27. panta pirmajā un otrajā daļā noteikto Nekustamā īpašuma īpašniekam ir tiesības apstrīdēt Satiksmes ministrijas noteikto atlīdzības apmēru.
     Ja netiks noslēgts pirkuma līgums par Nekustamā īpašuma daļas labprātīgu atsavināšanu, tiks virzīts likumprojekts par Nekustamā īpašuma daļas piespiedu atsavināšanu sabiedrības vajadzībām.
     Pēc Nekustamā īpašuma daļas atsavināšanas Satiksmes ministrija normatīvajos aktos noteiktajā kārtībā nostiprinās īpašuma tiesības uz Nekustamā īpašuma daļu zemesgrāmatā uz valsts vārda Satiksmes ministrijas personā.
      Saskaņā ar Dzelzceļa likuma pārejas noteikumu 53. punktu Satiksmes ministrija atsavināto Nekustamā īpašuma daļu nodos Rail Baltica projekta īstenotājam pārvaldīšanā tā pienācīgai apsaimniekošanai līdz būvdarbu uzsākšanai.
Rail Baltica projekta īstenošanas ietvaros pēc būvdarbu pabeigšanas un inženierbūves nodošanas ekspluatācijā plānots attiecīgo izveidoto nekustamo īpašumu – zemes vienību un uz tās izbūvēto pašvaldības nozīmes autoceļu – nodot pašvaldības īpašumā. Satiksmes ministrija šobrīd strādā pie risinājuma (attiecīgu grozījumu normatīvajos aktos un/ vai informatīvā ziņojuma sagatavošana un iesniegšana izskatīšanai valdībā par esošo situāciju), lai nākotnē pēc pašvaldības nozīmes ceļa izbūves šāda veida ceļš (autoceļš) ar visiem tā kompleksā ietilpstošajiem elementiem būtu nododams pašvaldības īpašumā, jo, ievērojot Publiskas personas mantas atsavināšanas likuma 42. panta pirmās daļas un likuma "Par autoceļiem" 4. panta trešās daļas tiesisko regulējumu, pašvaldību nozīmes ceļi un to zemes, tai skaitā ceļu zemes nodalījuma joslas, ir attiecīgo pašvaldību īpašums.
Risinājuma apraksts
     Ministru kabineta rīkojuma projekts paredz atsavināt nekustamā īpašuma “Avotiņi” Skultes pagastā, Limbažu novadā kadastra Nr. 6676 015 0283 (nekustamā īpašuma kadastra Nr. 6676 015 0283) sastāvā esošās zemes vienības (zemes vienības kadastra apzīmējums 6676 015 0283) daļu 5,3865 ha kopplatībā (pēc kadastrālās uzmērīšanas platība var tikt precizēta).
Vai ir izvērtēti alternatīvie risinājumi?
Jā
Apraksts
     Nekustamā īpašuma daļa tiek atsavināta transporta infrastruktūras attīstībai un atsavināšana ir vienīgais veids šī mērķa sasniegšanai.
     Dzelzceļa likuma 15. panta pirmā daļa noteic, ka zeme valsts publiskās lietošanas dzelzceļa infrastruktūras zemes nodalījuma joslā ir valsts īpašums, savukārt likuma "Par autoceļiem" 4. panta trešā daļa noteic, ka pašvaldību ceļi un to zemes, tai skaitā ceļu zemes nodalījuma joslas, ir attiecīgo pašvaldību īpašums.
Vai ir izvērtēts prasību un izmaksu samērīgums pret ieguvumiem?
Jā
Apraksts
Taisnīga atlīdzība par Nekustamā īpašuma daļu aprēķināta un apstiprināta, ievērojot normatīvajos aktos noteikto kārtību.
1.4. Izvērtējumi/pētījumi, kas pamato TA nepieciešamību
Nosaukums
-
Apraksts
Nekustamā īpašuma daļas nepieciešamība sabiedrības vajadzībām konstatēta Rail Baltica projekta īstenošanas ietvaros izstrādātajos detalizētajos tehniskajos risinājumos būvprojektā.
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
     Nekustamā īpašuma daļa ir nepieciešama transporta infrastruktūras attīstībai – Rail Baltica projekta īstenošanai.
     Rīkojuma projektā risinātie jautājumi tiešā veidā skar Nekustamā īpašuma īpašnieku, kuram piederošā Nekustamā īpašuma daļa atsavināma sabiedrības vajadzībām.
Rīkojuma projekts netiešā veidā skar Rail Baltica projekta ietvaros pārbūvējamās un jaunizbūvējamās publiskās lietošanas transporta infrastruktūras lietotājus.
Juridiskās personas
Jā
Ietekmes apraksts
Nekustamā īpašuma daļa ir nepieciešama  transporta infrastruktūras attīstībai – Rail Baltica projekta īstenošanai.
Rīkojuma projekts netiešā veidā skar Rail Baltica projekta ietvaros pārbūvējamās un jaunizbūvējamās publiskās lietošanas transporta infrastruktūras lietotājus, piemēram, pārvadātājus.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Jā
Ietekmes apraksts
Nekustamā īpašuma daļa ir nepieciešama transporta infrastruktūras attīstībai – Rail Baltica projekta īstenošanai. Rail Baltica projekta ietvaros īstenojamie transporta infrastruktūras uzlabojumi un jaunas izbūves veicinās attiecīgā reģiona un valsts ekonomisko izaugsmi.
2.2.2. uz nozaru konkurētspēju:
Jā
Ietekmes apraksts
Nekustamā īpašuma daļa ir nepieciešama transporta infrastruktūras attīstībai – Rail Baltica projekta īstenošanai, kas labvēlīgi ietekmēs citas tautsaimniecības nozares, radot iespējas palielināt eksporta apjomu un ātrumu.
2.2.3. uz uzņēmējdarbības vidi:
Jā
Ietekmes apraksts
Rīkojuma projekta tiesiskais regulējums nākotnē varētu ietekmēt uzņēmējdarbības vidi, jo, plānojot un īstenojot Rail Baltica projektu, tiek veidota tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām atbilstoša infrastruktūra.
2.2.4. uz mazajiem un vidējiem uzņēmējiem:
Jā
Ietekmes apraksts
Rīkojuma projekta tiesiskais regulējums nākotnē varētu radīt labvēlīgu vidi mazās un vidējās uzņēmējdarbības attīstībai.
2.2.5. uz konkurenci:
Jā
Ietekmes apraksts
Rīkojuma projekta tiesiskais regulējums nākotnē varētu radīt labvēlīgu vidi konkurences attīstībai gan Latvijā, gan ārpus tās, ņemot vērā Rail Baltica projekta pārnacionālo nozīmi.
2.2.6. uz nodarbinātību:
Jā
Ietekmes apraksts
Rīkojuma projekta tiesiskais regulējums nākotnē varētu ietekmēt tautsaimniecību kā valsts saimniecības nozari, tostarp nodarbinātību un darbaspēka migrācijas iespējas, jo, plānojot un īstenojot Rail Baltica projektu, tiek veidota tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām atbilstoša infrastruktūra.
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
    Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami.
     Izdevumi, kas saistīti ar Nekustamā īpašuma sadalīšanu un pirkšanu un īpašuma tiesību nostiprināšanu zemesgrāmatā, tiks segti no finansēšanas līgumā, kas noslēgts 2024. gada 18. oktobrī starp RB Rail AS un Eiropas Klimata, infrastruktūras un vides izpildaģentūru, par līdzfinansējumu triju Baltijas valstu ātrgaitas dzelzceļa līnijas Rail Baltica projekta attīstībai paredzētajiem līdzekļiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
     Atbilstoši Ministru kabineta 2024. gada 15. oktobra noteikumu Nr. 639 “Sabiedrības līdzdalības kārtība attīstības plānošanas procesā” 4. punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm.
     Ņemot vērā, ka rīkojuma projekts neatbilst minētajiem kritērijiem, jo nav saistīts ar reformu izstrādi un tā īstenošanas procesu, vai publiskā finansējuma plānošanu, sabiedrības līdzdalības kārtība projekta izstrādē netiek piemērota.

     Projekta izstrādē iesaistītās institūcijas – Satiksmes ministrija un SIA "Eiropas Dzelzceļa līnijas".
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Satiksmes ministrija
SIA "Eiropas dzelzceļa līnijas"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Rīkojuma projekta īstenošana tiks veikta esošo valsts pārvaldes funkciju ietvaros, tā neietekmēs pārvaldes funkcijas vai institucionālo struktūru.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Jā
Apraksts
Rīkojuma projekts ietekmē transporta infrastruktūru un tās attīstību.
8.1.6. uz vidi
Vai projekts skar šo jomu?
Jā
Apraksts
Uzturot un veicot dzelzceļa un autoceļu attīstību, tā tiek veidota atbilstoši tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām.
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
     Izstrādes procesā izmantoto dokumentu, kas satur personas datus, apstrādes mērķis ir nodrošināt pilnvērtīgu Rīkojuma projekta par nekustamā īpašuma atsavināšanu atbilstības izvērtēšanu gan normatīvajiem aktiem, gan dokumentiem, tādējādi nodrošinot, ka tiek aizsargātas visu nekustamā īpašuma atsavināšanā iesaistīto pušu tiesības. Dokumenti, kas satur personas datus, ir paredzēti šauram subjektu lokam – noteiktajiem saskaņošanas dalībniekiem, kas veic Rīkojuma projekta un anotācijas vērtēšanu.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

